

**ALŪKSNES NOVADA PAŠVALDĪBAS DOME**

Reģistrācijas numurs 90000018622

Dārza iela 11, Alūksne, Alūksnes novads, LV – 4301, tālruņi: 64381496, 29453047, e-pasts: dome@aluksne.lv, www.aluksne.lv

A/S “SEB banka”, kods UNLALV2X, konts Nr.LV58UNLA0025004130335

Alūksnē

2024. gada 9. septembrī ārkārtas sēdes protokols Nr. 14, 1. p.

**LĒMUMS Nr.257**

**Par sadzīves atkritumu apsaimniekošanas maksas noteikšanu**

**Alūksnes novada administratīvajā teritorijā**

Saskaņā ar Pašvaldību likuma 4. panta pirmās daļas 1. punktu viena no Alūksnes novada pašvaldības, turpmāk – Pašvaldība, autonomajām funkcijām ir organizēt iedzīvotājiem sadzīves atkritumu apsaimniekošanas pakalpojumus neatkarīgi no tā, kā īpašumā atrodas dzīvojamais fonds.

Atkritumu apsaimniekošanas likuma 39. panta pirmajā daļā noteikts, ka nešķirotu sadzīves atkritumu apsaimniekošanas (izņemot sadzīves atkritumu reģenerāciju) maksu atkritumu sākotnējam radītājam vai valdītājam veido pašvaldības lēmumā apstiprinātā maksa par sadzīves atkritumu apsaimniekošanu, kurā tiek ietvertas visas izmaksas par nešķiroto un dalīti savākto atkritumu savākšanu, pārvadāšanu, pārkraušanu, šķirošanu un citām normatīvajos aktos noteiktajām darbībām, ko veic pirms atkritumu reģenerācijas un kas samazina apglabājamo atkritumu apjomu, maksa par uzglabāšanu un šo darbību veikšanai nepieciešamo infrastruktūras objektu izveidošanu un uzturēšanu, kā arī starpība starp dalīti savāktu bioloģisko atkritumu apsaimniekošanas izmaksām un šā likuma 39.1 pantā noteikto maksu, un maksa par nešķirotu sadzīves atkritumu apstrādi saskaņā ar Sabiedrisko pakalpojumu regulēšanas komisijas apstiprinātu tarifu.

Alūksnes novada pašvaldības atklātā konkursā “Atkritumu apsaimniekošanas pakalpojuma nodrošināšana Alūksnes novada teritorijā” (identifikācijas Nr. ANP 2024/18) par uzvarētāju atzīts SIA “LAUTUS VIDE”, reģistrācijas Nr.44103141663, piedāvājums par nešķiroto sadzīves atkritumu apsaimniekošanu 14,95 EURapmērā par 1 m3 (bez pievienotās vērtības nodokļa).

Ar Sabiedrisko pakalpojumu regulēšanas komisijas padomes 2023. gada 11. decembra lēmumu Nr. 149 “Par sabiedrības ar ierobežotu atbildību “AP Kaudzītes” sadzīves atkritumu apglabāšanas pakalpojuma tarifa piemērošanas kārtību” ir apstiprināts SIA “AP Kaudzītes” sadzīves atkritumu apglabāšanas pakalpojumu tarifs 108,48 EUR par tonnu (bez pievienotās vērtības nodokļa).

Tādējādi secināms, ka atbilstoši Atkritumu apsaimniekošanas likuma 39. panta pirmajai daļai kopējā maksa par nešķirotu sadzīves atkritumu apsaimniekošanu atkritumu sākotnējam radītājam vai valdītājam, sākot ar 2024. gada 11. novembri, būs 27,75 EUR par 1 m3 (bez pievienotās vērtības nodokļa)atkritumu, ko veidos:

* pašvaldības lēmumā apstiprinātā maksa par sadzīves atkritumu apsaimniekošanu - 14,95 EUR par 1 m3 (bez pievienotās vērtības nodokļa), un
* maksa par nešķirotu sadzīves atkritumu apstrādi saskaņā ar Sabiedrisko pakalpojumu regulēšanas komisijas apstiprinātu tarifu par sadzīves atkritumu apglabāšanu poligonā “AP Kaudzītes” – 12,80 EURapmērā par 1 m3 (bez pievienotās vērtības nodokļa), kas aprēķināts, apstiprinātā tarifa apmēru attiecinot uz vienu kubikmetru, piemērojot koeficientu 0,118.


Savukārt, maksu par dalīti savākto bioloģisko atkritumu apsaimniekošanu, ņemot vērā Atkritumu apsaimniekošanas likuma 39.1 pantu, pašvaldība nosaka 60 procentu apmērā no kopējās saskaņā ar Atkritumu apsaimniekošanas likuma pirmo daļu aprēķinātās nešķirotu sadzīves atkritumu apsaimniekošanas maksas, un uz lēmuma pieņemšanu tā ir 16,65 EUR par 1 m3 (bez pievienotās vērtības nodokļa), kas ir 60% no 27,75 EUR.

Tomēr nav lietderīgi pašvaldības lēmumā noteikt konkrētu uz lēmuma pieņemšanu matemātiski aprēķinātu maksu par dalīti savākto bioloģisko atkritumu apsaimniekošanu, jo tā būs mainīga atbilstoši izmaiņām nešķirotu sadzīves atkritumu apstrādes tarifā, kā noteikšana nav pašvaldības kompetencē, bet vienmēr konstantā 60% proporcijā no kopējās maksas par nešķirotu sadzīves atkritumu apsaimniekošanu, kas aprēķināma saskaņā ar Atkritumu apsaimniekošanas likuma 39. panta pirmo daļu.

Pamatojoties uz Atkritumu apsaimniekošanas likuma 39. panta pirmo daļu, 39.1 pantu,

1. Ar 2024. gada 11.novembri apstiprināt nešķirotu sadzīves atkritumu apsaimniekošanas maksu veidojošo Atkritumu apsaimniekošanas likuma 39. panta pirmās daļas 1. punktā noteikto maksu par sadzīves atkritumu apsaimniekošanu Alūksnes novada administratīvajā teritorijā 14,95 EUR par 1 m3 (bez pievienotās vērtības nodokļa).
2. Noteikt, ka, sākot ar 2024. gada 11.novembri, Alūksnes novada administratīvajā teritorijā maksa par dalīti savākto bioloģisko atkritumu apsaimniekošanu ir 60 % no Atkritumu apsaimniekošanas likuma 39. panta pirmajā daļā noteiktās nešķirotu sadzīves atkritumu maksas, ko veido:
   1. lēmuma 1. punktā apstiprinātā sadzīves atkritumu apsaimniekošanas maksa, un
   2. maksa par nešķirotu sadzīves atkritumu apstrādi saskaņā ar Sabiedrisko pakalpojumu regulēšanas komisijas apstiprinātu tarifu.
3. Ar 2024. gada 11. novembri atzīt par spēku zaudējušu Alūksnes novada pašvaldības domes 2023. gada 28.decembra (protokols Nr.15,30.p.) lēmumu Nr. 435 “Par nešķirotu sadzīves atkritumu apsaimniekošanas maksas noteikšanu Alūksnes novada pašvaldībā”.
4. Noteikt, ka lēmums stājas spēkā ar tā pieņemšanu.

Domes priekšsēdētājs Dz. ADLERS



**ALŪKSNES NOVADA PAŠVALDĪBAS DOME**

Reģistrācijas numurs 90000018622

Dārza iela 11, Alūksne, Alūksnes novads, LV – 4301, tālruņi: 64381496, 29453047, e-pasts: dome@aluksne.lv, www.aluksne.lv

A/S “SEB banka”, kods UNLALV2X, konts Nr.LV58UNLA0025004130335

Alūksnē

2024. gada 9. septembrī ārkārtas sēdes protokols Nr. 14, 2. p.

**LĒMUMS Nr.258**

**Par bezmantinieka mantas iegūšanu īpašumā**

Pamatojoties uz Civillikuma 416. pantu, Pašvaldību likuma 73. panta piekto daļu,

1. Iegūt Alūksnes novada pašvaldības īpašumā kā bezmantinieka mantu, nekustamo īpašumu ar kadastra numuru 36019001061- dzīvokli Jāņkalna ielā 8-1, Alūksnē, Alūksnes novadā, pie dzīvokļa īpašuma piederošo kopīpašuma domājamo daļu no daudzdzīvokļu mājas, zemes un palīgēkas.
2. Segt uz dzīvokļa īpašumu Nr.1 attiecināmo daudzdzīvokļu dzīvojamās mājas Jāņkalna ielā 8, Alūksnē apsaimniekošanas izdevumu daļu SIA “ALŪKSNES NAMI” 205,20 EUR (divi simti pieci *euro* 20 centi), tai skaitā 136,80 EUR (viens simts trīsdesmit seši *euro* 80 centi) kā pieteikto kreditora pretenziju mantojuma lietā.

Domes priekšsēdētājs Dz. ADLERS